Diari Oficial de la Generalitat Valenciana


Sumari del DOGV 4599, del 01-10-2003 (2003/10258)

ORDE de 18 de setembre de 2003, del conseller d'Infraestructures i Transport, per la qual s'aproven models d'ús obligatori per a la liquidació de tarifes portuàries i per al manteniment actualitzat de les corresponents bases de dades.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/09/18/(1)/dof/vci/html**

### Dades del document

Número de DOGV
:   4599

Data del DOGV
:   01-10-2003

Secció del DOGV
:   I. DISPOSICIONS GENERALS

Número del document
:   2003/10763


Data del document
:   18-09-2003

Organisme emissor
:   Conselleria d'Infraestructures i Transport

Tipus de document
:   Ordre

Descriptors 

:   * legislació
    * tarifa de transport
    * instal·lació portuària
    * embarcació d'esbarjo

ORDE de 18 de setembre de 2003, del conseller d'Infraestructures i Transport, per la qual s'aproven models d'ús obligatori per a la liquidació de tarifes portuàries i per al manteniment actualitzat de les corresponents bases de dades. [2003/X10377]
  
Per Decret 182/1999, de 5 d'octubre, del Govern Valencià, es va crear el Centre de Desenvolupament Marítim de la Generalitat Valenciana, que té, entre altres objectius, contribuir al disseny de l'oferta d'instal·lacions portuàries de la Comunitat Valenciana i la seua adequació, tant per a la pràctica de les activitats nàutiques esportives i recreatives com per a l'activitat pesquera, promoure i difondre la pràctica de les activitats esportives i recreatives relacionades amb el mar, participar en la planificació de les instal·lacions portuàries competència de la Generalitat Valenciana, elaborar propostes sobre la gestió dels ports esportius i pesquers, dirigir i planificar l'oferta pública d'amarraments de recreació i la seua gestió, l'explotació dels ports de competència de la Generalitat Valenciana i les relacions amb els concessionaris de les instal·lacions esportives, coordinar les relacions amb els concessionaris de les instal·lacions pesqueres, promoure la formació i ensenyament en el sector portuari, potenciar les relacions amb les institucions vinculades amb tot el sector marítim i dissenyar una xarxa d'infraestructures per a la difusió dels esports nàutics.
  
L'adequat compliment dels fins encomanats a la competència del Centre de Desenvolupament Marítim de la Generalitat Valenciana, tant per a la gestió immediata com per a la planificació i previsió de les necessitats futures, exigix el més ajustat coneixement de les circumstàncies i condicions de les instal·lacions portuàries, de la flota que les utilitza i dels titulars de les embarcacions.
  
En compliment del que disposa la Llei 1/1999, de 31 de març, de la Generalitat Valenciana, de tarifes portuàries, i de conformitat amb el que establix el mencionat Decret 182/1999, de 5 d'octubre, del Govern Valencià, per mitjà de la present orde:
  
Primer
  
S'aproven els models que s'inclouen en l'annex de la present orde d'alta, baixa, variacions i canvi de titularitat d'embarcacions amb base a ports o zones esportives en concessió, en els quals es faran constar les corresponents declaracions formulades als oportuns efectes estadístics i, quan procedisca, als efectes tributaris pertinents relatius a l'exacció de la Tarifa G5.
  
Segon
  
S'establix l'obligatorietat de l'ús dels models que s'aproven en la present orde per tots els concessionaris d'instal·lacions nauticoesportives de qualsevol classe als efectes de facilitar la liquidació de la tarifa G5, si fóra procedent, i, en qualsevol cas, per al manteniment actualitzat de la informació estadística que permeta el millor compliment dels fins que en matèria portuària competixen a la Generalitat Valenciana.
  
Tercer
  
És obligació del concessionari del domini públic portuari comunicar a l'administració de Ports les altes, baixes, variacions, canvis de titularitat i incidències relatives a les embarcacions usuàries dels ports de la Generalitat i els seus titulars en el termini màxim de deu dies des que hagen tingut lloc.
  
Igualment és obligació de tots els concessionaris del domini públic portuari portar en un llibre totes les dades rellevants a efectes estadístics i, quan escaiga, als efectes tributaris pertinents relatius a l'exacció de les tarifes portuàries i custodiar la documentació actualitzada acreditativa de la veracitat del seu contingut.
  
Quart
  
Només produiran efecte davant de l'administració de Ports les comunicacions rebudes dels concessionaris del domini públic portuari en els models habilitats a l'efecte i que estiguen degudament omplits. Si contingueren cap defecte, només produiran efecte des que l'esmena s'haja comunicat a l'administració de Ports.
  
En la mesura en què les condicions tècniques ho permeten, es podran habilitar els mitjans telemàtics i informàtics més adequats per a facilitar la comunicació i la gestió de les dades a què es referix la present orde.
  
Cinqué
  
Els perjudicis derivats de la deficient informació seran de l'exclusiva responsabilitat dels obligats a facilitar-la.
  
En cas d'incompliment de les obligacions disposades en la present orde serà aplicable la legislació de ports relativa a les sancions.
  
València, 18 de setembre de 2003
  
El conseller d'Infraestructures i Transport,
  
JOSÉ RAMÓN GARCÍA ANTÓN
  
ANNEX
  
1. Model d'alta d'embarcacions amb base a ports o zones esportives en concessió.
  
2. Model de baixa d'embarcacions amb base a ports o zones esportives en concessió.
  
3. Model de variacions en embarcacions amb base a ports o zones esportives en concessió.


Còpia Permalink ELI